
	Na osnovu člana 46. Zakona o sudovima u Federaciji Bosne i Hercegovine („Službene novine Federacije Bosne i Hercegovine“, br. 38/05, 22/06, 63/10, 72/10, 7/13, 52/14 i 85/21), člana 34. Zakona o radu („Službene novine Federacije Bosne i Hercegovine“, broj: 26/16, 89/18, 23/20, 49/21, 103/21, 44/22 i 39/24), člana 39. Zakona o plaćama i naknadama u organima vlasti Tuzlanskog kantona („Službene novine Tuzlanskog kantona“, broj: 2/25) a u vezi sa Odlukom o utvrđivanju broja pripravnika-volontera u pravosudnim institucijama na području Tuzlanskog kantona, broj: 02/1-30-27-1/26 od 30.07.2026. godine, koju je donijela Vlada Tuzlanskog kantona na sjednici održanoj dana 30.07.2026. godine, predsjednik Općinskog suda u Kalesiji, raspisuje 

JAVNI OGLAS
za prijem pripravnika - volontera u Općinskom sudu u Kalesiji

I

	Raspisuje se oglas za prijem 2 (dva) diplomirana pravnika u svojstvu pripravnika – volontera (u daljem tekstu: pripravnik – volonter) za potrebe Općinskog suda u Kalesiji, na period do 2 (dvije) godine, bez zasnivanja radnog odnosa, a radi stručnog osposobljavanja za samostalan rad na poslovima iz svoje struke i sticanja potrebnog radnog iskustva.

II

	Pripravnik-volonter ima pravo na naknadu shodno članu 39. tačka a) Zakona o plaćama i naknadama u organima vlasti Tuzlanskog kantona („Službene novine Tuzlanskog kantona“, broj: 2/25). Međusobna prava i obaveze između pripravnika – volontera i Općinskog suda u Kalesiji, uređuju se ugovorom. Po završetku stručnog osposobljavanja sud će pripravniku – volonteru izdati potvrdu/uvjerenje o obavljenom stručnom osposobljavanju. Nakon proteka stručnog osposobljavanja sud se ne obavezuje zadržati pripravnika - volontera u stalnom radnom odnosu. 
III

Svi kandidati treba da ispunjavaju opće uslove za rad u pravosudnim institucijama i to: da je državljanin Bosne i Hercegovine,  da je stariji od 18 godina, da ima opću zdravstvenu sposobnost.
IV

Pored općih uslova, kandidati trebaju da ispunjavaju i poseban uslov i to:  da je diplomirani pravnik, Visoke stručne spreme - VII stepen ili da ima visoko obrazovanje prvog, drugog ili trećeg ciklusa Bolonjskog sistema studiranja – pravne struke, koji je vrednovan sa najmanje 240 ECTS bodova. 
V

Uz prijavu je potrebno priložiti, u originalu ili ovjerenoj fotokopiji sljedeće dokaze: diplomu o završenom fakultetu, fotokopiju lične karte ili potvrdu o prebivalištu, prosjek ocjena završenog studija (uvjerenje od fakulteta), dokaz o dužini trajanja nezaposlenosti (uvjerenje nadležne Službe za zapošljavanje), dokaz o sudjelovanju jednog ili oba roditelja u odbrambenom ratu (uvjerenje nadležnog organa). Kandidati koji budu izabrani za pripravnike - volontere, uvjerenje o zdravstvenoj sposobnosti mora dostaviti sudu, najkasnije do zaključivanja Ugovora o stručnom osposobljavanju. 

VI

Odabir kandidata za stručno osposobljavanje vršit će se na osnovu kriterija dužine trajanja nezaposlenosti nakon završenog fakulteta i prosjeka ocjena završenog studija. U slučaju da kandidati imaju isti broj bodova, prednost imaju članovi porodice šehida, poginulih, umrlih i nestalih branilaca, ratnih vojnih invalida, dobitnika ratnih priznanja i odlikovanja i demobilisanih boraca, u skladu sa odredbama Zakona o dopunskim pravima branilaca i članova njihovih porodica  („Službene novine Tuzlanskog kantona“, br. 8/26 treći prečišćeni tekst). 

VII

Prijave sa navedenom dokumentacijom kojom se dokazuje da kandidat ispunjava opće i posebne uslove dostavljaju se Općinskom sudu u Kalesiji, ul. Žrtava genocida u Srebrenici  broj 12, 75260 Kalesija, putem pošte ili lično u prijemnoj kancelariji suda, u zatvorenoj koverti, sa naznakom „za Javni oglas za prijem pripravnika – volontera u Općinskom sudu u Kalesiji – ne otvarati“, u roku od 15 dana od dana posljednjeg objavljivanja oglasa.  Javni oglas će biti objavljen u dnevnom listu Večernji list BH d.o.o. Mostar i na web stranici Općinskog suda u Kalesiji. Nepotpune i neblagovremene prijave neće biti uzete u razmatranje. O rezultatima Javnog oglasa kandidati će biti pismeno obaviješteni. 

